
158 DR.30.8.2006 

 

 

Akan tetapi yang menjadi kebimbangan saya hari ini banyak daripada sijil-
sijil Ph.D  ini boleh dibeli dengan begitu mudah dan kita agak khuatir kerana 
kadang-kadang kita bertemu dengan seseorang itu tiba-tiba beliau mempunyai 
gelaran doktor dan sebagainya tetapi kita tahu bahawa ini adalah merupakan 
sesuatu yang masih kita boleh ragui. Jadi adakah pihak Kementerian Pengajian 
Tinggi mempunyai cadangan untuk mengadakan satu undang-undang tertentu 
untuk memastikan pemalsuan sijil ataupun pemalsuan kelayakan ini dapat diatasi 
kerana ini sudah tentu akan memberikan kesan kepada masyarakat kita, dan juga 
memberikan kesan kredibiliti terhadap graduan-graduan kita dan produk-produk 
graduan yang kita keluarkan dari negara kita. Sekian, terima kasih. 

Tuan Pengerusi [Datuk Dr. Yusof bin Yacob]: Yang Berhormat bagi 
kuala Terengganu.  Lepas ini kementerian menjawab. 

9.18 mlm.  

Dato' Razali bin Ismail [Kuala Terengganu]:Terima kasih Tuan 
Pengerusi. Saya ingin menarik perhatian Maksud B.49, butiran (ii) iaitu tentang 
Majlis Sukan Universiti-universiti Malaysia (MASUM)  ini.  Saya hendak bertanya 
setakat manakah prestasi ataupun dapat ditonjolkan muka-muka baru dalam 
arena sukan daripada MASUM ini ataupun, apakah objektif Majlis Sukan 
Universiti-universiti Malaysia ini sekadar untuk aktiviti rekreasi, aktiviti sukan untuk 
masanya sahaja ataupun juga kita ada ke arah untuk melihat dan melahirkan atlet-
atlet yang boleh berdaya saing dan yang cemerlang itu.   

Saya juga mencadangkan kalau sekiranya dapat menjadikan satu dua 
universiti yang mempunyai identiti dari segi kecemerlangan sukan ini. Misal kata 
UPM yang ada kekuatan tenaga kepakarannya di situ ataupun beberapa universiti 
lain yang boleh dikenal pasti sebagai pusat ke arah kecemerlangan melahirkan 
atlet-atlet negara.   

Yang kedua ialah butiran  (iii) iaitu RM50 juta untuk membiayai operasi 
awal. Saya sebagai rakyat Terengganu mengambil kesempatan mengucapkan 
jutaan terima kasih kepada Kerajaan Barisan Nasional, khususnya Kementerian 
Pengajian Tinggi kerana telah dapat merealisasikan satu manifesto Kerajaan  
Negeri Terengganu untuk mewujudkan sebuah universiti dengan sekarang ini 
telah terbina Universiti Darul Iman (UDM) ini, yang sekarang ini sedang 
beroperasi. Persoalan saya sekarang ini saya kira Terengganu amat bertuah 
kerana kita sedang menggunakan premis sekarang KUSZA. Saya hendak tanya 
tentang masa depan UDM, apakah nitch ataupun bidang specialization 
pengkhususan sebab kita tidak mahu menjadi  jack of all trades master of none.  
Kita perlu ada competitive edge bidang-bidang tertentu, bidang apakah.   

Kita juga rasa amat gembira rakyat Terengganu terutamanya kerana 
dengan terbinanya UDM ini ia akan menjadi satu pusat pembangunan yang baru 
di negeri Terengganu, bakal mendatangkan modal yang besar dan juga tumpuan 
pelajar-pelajar yang berpusat di negeri Terengganu ini.  Ini akan membawa spill off  
effect kepada negeri Terengganu dan satu lagi persoalan saya seperti mana yang 
telah ditimbulkan rakan saya Yang Berhormat bagi Kudat tadi ialah pengisian 
tenaga-tenaga profesional, tenaga-tenaga akademik. Saya kira di sini perlu 
difikirkan juga dari mana hendak diambil dan sekarang mereka bertuah saya ingat 
UDM ini  kerana  menggunakan tenaga-tenaga daripada Kolej Sultan Zainal Abidin 
(KUSZA) ini, tapi sejauh manakah tenaga-tenaga KUSZA ini telah dipindahkan 
dari segi perjawatan dan perkhidmatan mereka dalam Universiti Darul Iman 
sekarang ini.  Sekian, terima kasih. 



Akan tetapi yang menjadi kebimbangan saya hari ini banyak daripada sijil- sijil Ph.D ini boleh dibeli dengan begitu mudah dan kita agak khuatir kerana kadang-kadang kita bertemu dengan seseorang itu tiba-tiba beliau mempunyai gelaran doktor dan sebagainya tetapi kita tahu bahawa ini adalah merupakan sesuatu yang masih kita boleh ragui. Jadi adakah pihak Kementerian Pengajian Tinggi mempunyai cadangan untuk mengadakan satu undang-undang tertentu untuk memastikan pemalsuan sijil ataupun pemalsuan kelayakan ini dapat diatasi kerana ini sudah tentu akan memberikan kesan kepada masyarakat kita, dan juga memberikan kesan kredibiliti terhadap graduan-graduan kita dan produk-produk graduan yang kita keluarkan dari negara kita. Sekian, terima kasih. Tuan Pengerusi [Datuk Dr. Yusof bin Yacob]: Yang Berhormat bagi kuala Terengganu. Lepas ini kementerian menjawab. 9.18 mlm. Dato' Razali bin Ismail [Kuala Terengganu]:Terima kasih Tuan Pengerusi. Saya ingin menarik perhatian Maksud B.49, butiran (ii) iaitu tentang Majlis Sukan Universiti-universiti Malaysia (MASUM) ini. Saya hendak bertanya setakat manakah prestasi ataupun dapat ditonjolkan muka-muka baru dalam arena sukan daripada MASUM ini ataupun, apakah objektif Majlis Sukan Universiti-universiti Malaysia ini sekadar untuk aktiviti rekreasi, aktiviti sukan untuk masanya sahaja ataupun juga kita ada ke arah untuk melihat dan melahirkan atlet- atlet yang boleh berdaya saing dan yang cemerlang itu. Saya juga mencadangkan kalau sekiranya dapat menjadikan satu dua universiti yang mempunyai identiti dari segi kecemerlangan sukan ini. Misal kata UPM yang ada kekuatan tenaga kepakarannya di situ ataupun beberapa universiti lain yang boleh dikenal pasti sebagai pusat ke arah kecemerlangan melahirkan atlet-atlet negara. Yang kedua ialah butiran (iii) iaitu RM50 juta untuk membiayai operasi awal. Saya sebagai rakyat Terengganu mengambil kesempatan mengucapkan jutaan terima kasih kepada Kerajaan Barisan Nasional, khususnya Kementerian Pengajian Tinggi kerana telah dapat merealisasikan satu manifesto Kerajaan Negeri Terengganu untuk mewujudkan sebuah universiti dengan sekarang ini telah terbina Universiti Darul Iman (UDM) ini, yang sekarang ini sedang beroperasi. Persoalan saya sekarang ini saya kira Terengganu amat bertuah kerana kita sedang menggunakan premis sekarang KUSZA. Saya hendak tanya tentang masa depan UDM, apakah nitch ataupun bidang specialization pengkhususan sebab kita tidak mahu menjadi jack of all trades master of none. Kita perlu ada competitive edge bidang-bidang tertentu, bidang apakah. Kita juga rasa amat gembira rakyat Terengganu terutamanya kerana dengan terbinanya UDM ini ia akan menjadi satu pusat pembangunan yang baru di negeri Terengganu, bakal mendatangkan modal yang besar dan juga tumpuan pelajar-pelajar yang berpusat di negeri Terengganu ini. Ini akan membawa spill off effect kepada negeri Terengganu dan satu lagi persoalan saya seperti mana yang telah ditimbulkan rakan saya Yang Berhormat bagi Kudat tadi ialah pengisian tenaga-tenaga profesional, tenaga-tenaga akademik. Saya kira di sini perlu difikirkan juga dari mana hendak diambil dan sekarang mereka bertuah saya ingat UDM ini kerana menggunakan tenaga-tenaga daripada Kolej Sultan Zainal Abidin (KUSZA) ini, tapi sejauh manakah tenaga-tenaga KUSZA ini telah dipindahkan dari segi perjawatan dan perkhidmatan mereka dalam Universiti Darul Iman sekarang ini. Sekian, terima kasih.